CELEX: 62020TA0546
Language: hr
Date: 2021-12-01 00:00:00
Title: Predmet T-546/20: Presuda Općeg suda od 1. prosinca 2021. – Sopra Steria Benelux i Unisys Belgium/Komisija („Javna nabava usluga – Postupak javne nabave – Usluge specifikacije, razvoja, održavanja i podrške za računalne platforme za GU „Oporezivanje i carinska unija” – Odbijanje ponude jednog ponuditelja i dodjela ugovora drugom ponuditelju – Obveza obrazlaganja – Izuzetno niska ponuda”)

31.1.2022   
            
            
               HR
            
            
               Službeni list Europske unije
            
            
               C 51/28
            
         
      Presuda Općeg suda od 1. prosinca 2021. – Sopra Steria Benelux i Unisys Belgium/Komisija
      (Predmet T-546/20) (1)
      
      („Javna nabava usluga - Postupak javne nabave - Usluge specifikacije, razvoja, održavanja i podrške za računalne platforme za GU „Oporezivanje i carinska unija” - Odbijanje ponude jednog ponuditelja i dodjela ugovora drugom ponuditelju - Obveza obrazlaganja - Izuzetno niska ponuda”)
      (2022/C 51/39)
      Jezik postupka: francuski
      
         Stranke
      
      
         Tužitelji: Sopra Steria Benelux (Ixelles, Belgija) i Unisys Belgium (Machelen, Belgija) (zastupnici: L. Masson i G. Tilman, odvjetnici)
      
         Tuženik: Europska komisija (zastupnici: L. André i M. Ilkova, agenti)
      
         Predmet
      
      Zahtjev na temelju članka 263. UFEU-a za poništenje odluke Komisije od 2. srpnja 2020. o, s jedne strane, odbijanju zajedničke ponude koju su podnijela društva Sopra Steria Benelux i Unisys Belgium za dio A u okviru postupka javne nabave pod oznakom TAXUD/2019/OP/0006 za usluge specifikacije, razvoja, održavanja i podrške treće razine za računalne platforme Glavne uprave „Oporezivanje i carinska unija” i, s druge strane, dodjeli ugovora drugom konzorciju koji je podnio ponudu.
      
         Izreka
      
      
                  1.
               
               
                  Odluka Europske komisije od 2. srpnja 2020. o, s jedne strane, odbijanju zajedničke ponude koju su podnijela društva Sopra Steria Benelux i Unisys Belgium u okviru postupka javne nabave pod oznakom TAXUD/2019/OP/0006 za usluge specifikacije, razvoja, održavanja i podrške treće razine za računalne platforme Glavne uprave „Oporezivanje i carinska unija” i, s druge strane, dodjeli ugovora drugom konzorciju koji je podnio ponudu, poništava se u dijelu koji se odnosi na dio A.
               
            
                  2.
               
               
                  Komisiji se nalaže snošenje vlastitih troškova, kao i troškova društava Sopra Steria Benelux i Unisys Belgium.
               
            
         (1)  SL C 359, 26. 10. 2020.